CELEX: 62012CA0271
Language: fi
Date: 2013-05-08 00:00:00
Title: Asia C-271/12: Unionin tuomioistuimen tuomio (toinen jaosto) 8.5.2013 (Cour d'appel de Monsin (Belgia) esittämä ennakkoratkaisupyyntö) — Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens ja Thibault Martens v. Belgian valtio (Verotus — Arvonlisävero — Kuudes direktiivi 77/388/ETY — Ostoihin sisältyvän veron vähennysoikeus — Verovelvollisen velvollisuudet — Sääntöjenvastaisten tai epätäsmällisten laskujen hallussapito — Pakollisten mainintojen puuttuminen — Vähennysoikeuden epääminen — Jälkikäteinen näyttö siitä, että laskutetut liiketoimet ovat todellisia — Oikaisulaskut — Oikeus arvonlisäveron palautukseen — Verotuksen neutraalisuuden periaate)

3.8.2013   
            
            
               FI
            
            
               Euroopan unionin virallinen lehti
            
            
               C 225/35
            
         Unionin tuomioistuimen tuomio (toinen jaosto) 8.5.2013 (Cour d'appel de Monsin (Belgia) esittämä ennakkoratkaisupyyntö) — Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens ja Thibault Martens v. Belgian valtio
   (Asia C-271/12) (1)
   
   (Verotus - Arvonlisävero - Kuudes direktiivi 77/388/ETY - Ostoihin sisältyvän veron vähennysoikeus - Verovelvollisen velvollisuudet - Sääntöjenvastaisten tai epätäsmällisten laskujen hallussapito - Pakollisten mainintojen puuttuminen - Vähennysoikeuden epääminen - Jälkikäteinen näyttö siitä, että laskutetut liiketoimet ovat todellisia - Oikaisulaskut - Oikeus arvonlisäveron palautukseen - Verotuksen neutraalisuuden periaate)
   2013/C 225/60
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour d'appel de Mons
   
      Pääasian asianosaiset
   
   
      Kantajat: Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens ja Thibault Martens
   
      Vastaaja: Belgian valtio
   
      Oikeudenkäynnin kohde
   
   Ennakkoratkaisupyyntö — Cour d'appel de Mons — Belgia — Arvonlisäveroa koskevien säännösten tulkinta — Tuotantopanoksista maksetusta verosta tehtävä vähennys — Verovelvollisen velvollisuus — Arvonlisäveron vähennysoikeuden edellytykseksi asetettu tietyt pakolliset merkinnät sisältävän laskun hallussa pitäminen — Olennaisen merkinnän käsite — Vähennysoikeuden epääminen — Sellaisten tietojen jälkikäteinen esittäminen, joilla osoitetaan laskutettujen liiketoimien tosiasiallinen suorittaminen ja luonne sekä laskutettu määrä — Sellaisen kansallisen oikeuskäytännön, jossa on kielletty vähennysoikeus pakollisten merkintöjen puuttuessa laskusta, yhteensoveltuvuus unionin oikeuden kanssa — Verotuksen neutraalisuuden periaatteen tulkinta — Laskujen epäselvyyden vaikutus valtion velvollisuuteen palauttaa sille maksettu arvonlisävero
   
      Tuomiolauselma
   
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY, sellaisena kuin se on muutettuna 14.2.1994 annetulla neuvoston direktiivillä 94/5/EY, säännöksiä on tulkittava siten, että ne eivät ole esteenä pääasian oikeudenkäynnin kohteena olevan kaltaiselle kansalliselle säännöstölle, jonka perusteella arvonlisäveron vähennysoikeus voidaan evätä verovelvollisilta palvelujen vastaanottajilta, joilla on hallussaan epätäydellisiä laskuja, vaikka laskut täydennettäisiin tällaisen epäämispäätöksen tekemisen jälkeen toimittamalla tietoja, joiden tarkoitus on osoittaa, että laskutetut liiketoimet ovat olleet todellisia, sekä niiden luonne ja hinta.
            
         
               2)
            
            
               Verotuksen neutraalisuuden periaate ei ole esteenä sille, että veroviranomainen kieltäytyy palauttamasta palveluja suorittaneen yhtiön maksamaa arvonlisäveroa, vaikka nämä palvelut vastaanottaneilta yhtiöiltä on palvelut suorittaneen yhtiön laatimissa laskuissa todettujen sääntöjenvastaisuuksien vuoksi evätty oikeus vähentää kyseisiin palveluihin kohdistuva arvonlisävero.
            
         
      (1)  EUVL C 243, 11.8.2012.